Ace Attorney

"Ace Attorney" (inglise keeles sõna-sõnalt 'äss advokaat') on Capcomi välja töötatud seiklusmängude sari, kus mängija lahendab mõrvajuhtumeid juurdluste ja kohtuistungite kaudu. Sarja juhatas sisse "Phoenix Wright: Ace Attorney" ning pärast seda on sarjas ilmunud veel 12 mängu, mille hulka kuuluvad nii pealiini mängud kui ka kõrvalised mängud. "Ace Attorney" mänge peetakse üheks visuaalromaanide populariseerijaks läänes. Sarja mänge on ostetud maailmas üle 8,2 miljoni eksemplari (30. juuni 2021 seisuga). Selle sarja põhjal on tehtud mitut liiki adaptatsioone, näiteks manga, anime, mängufilm ja veel. Esimesena avaldati 2001. aastal Jaapanis "Phoenix Wright: Ace Attorney", mis tuli välja Game Boy Advance konsoolil. Läände toodi see 2005. aastal inglise keelde tõlgituna Nintendo DS konsoolil. Kompilatsioone on tehtud ka juba avaldatud mängudest, näiteks mängust "Phoenix Wright: Ace Attorney Triology", mis sisaldab "Ace Attorney" sarja kolme esimest mängu ning on saadaval Microsoft Windowsi, Nintendo 3DS, Androidi ja iOS-i jaoks. Samuti on moodustatud mängude komplekt "The Great Ace Attorney Chronicles", kus on koos mängud "The Great Ace Attorney Adventures" ja "The Great Ace Attorney 2: Resolve". See on saadaval Microsoft Windowsi jaoks ning ka Nintendo Switchi ja PlayStation 4 konsooli jaoks. "Phoenix Wright: Ace Attorney" avaldati kõigepealt 2001. aastal Jaapanis Game Boy Advance'i konsooli jaoks, 2005. aastal Läänes Nintendo DS konsooli jaoks. Mäng on avaldatud ka Microsoft Windowsile (2008) ning Wiile ja iOS-ile (2009). "Phoenix Wright: Ace Attorney – Justice For All" avaldati Jaapanis 2002. aastal samuti Game Boy Advance'il, ning tuli Nintendo DSile 2006. aastal ja veel tuli välja Microsoft Windowsil 2008. aastal, Wii puhul 2010. ja iOS puhul 2012. aastal. "Phoenix Wright: Ace Attorney – Trials and Tribulations" tuli esmalt välja Jaapanis 2004. aastal Game Boy Advance'i jaoks, seejärel Microsoft Windowsil 2006. aastal, Nintendo DSil 2007. aastal, Wiil 2010. aastal ja lõpuks ka iOS-ile 2012. aastal. "Apollo Justice: Ace Attorney" avaldati Nintendo DSil Jaapanis 2007. aastal ja inglise keeles 2008. aastal. Samuti avaldati iOS ja Androidile 2016. aastal ja Nintendo 3DSil 2017. aastal. "Phoenix Wright: Ace Attorney – Dual Destines" tuli Nintendo 3DSile 2013. aastal, iOSile 2014. aastal ja Androidile 2017. aastal. "Phoenix Wright: Ace Attorney – Spirit of Justice" avaldati 2016. aastal Nintendo 3DSile ning 2017. aastal iOSile ja Androidile. "Ace Attorney Investigations: Miles Edgeworth" on esimene mäng "Ace Attorney Investigationsi" sarjas. See avaldati 2009. aastal jaapani keeles ning 2010. aastal inglise keeles. Samuti avaldati see Androidil ja iOSil 2017. aastal. "Ace Attorney Investigations 2" on teine mäng sarjas ja samuti ka ainuke mäng terves "Ace Attorney" sarjas, mida ei ole kunagi inglise keelde tõlgitud. See avaldati 2011. aastal Nintendo DSil ja 2017. aastal Androidil ja iOSil. "Professor Layton vs. Phoenix Wright: Ace Attorney" mängus ristuvad kaks sarja, nimelt "Ace Attorney" ja "Professor Layton". Mäng avaldati jaapani keeles Nintendo 3DSile 2012. aastal ja 2014. aastal inglise keeles. "The Great Ace Attorney: Adventures" on esimene mäng sarjas "The Great Ace Attorney", mis avaldati 2015. aastal Nintendo 3DSil ja 2017. aastal Androidil ja iOSil ainult Jaapanis. "The Great Ace Attorney 2: Resolve" on selle sarja teine mäng, avaldatud ainult Jaapanis, kõigepealt 2017. aastal 3DS konsoolil ja 2018. aastal Androidil ja iOSil. "Ace Attorney" mängud on visuaalromaanid, kus mängija mitme peatüki jooksul kontrollib advokaati ja kaitseb mitmesuguseid kliente. Mänguviis on jaotatud kaheks. Kõigepealt on juurdlused, kus mängija liigub üha uutesse asukohtadesse, räägib tegelastega ja kogub süütõendeid. Pärast seda toimuvad kohtuistungid, mis on mängude peamine osa. Seal saab tunnistajate ja muude tegelaste jutu kaudu selgeks, kas mängija kontrollitava advokaadi klient on süütu või mitte. Kohtuistungite jooksul tuleb ristküsitleda pealtnägijaid ja leida vastuolusid. Vastuolu leides tuleb mängijal valida õige tõend ja näidata seda ette. Kui see õnnestub, osutab advokaat sõrmega pealtnägija suunas ja hüüab "Objection!", mis puhul muusika muutub ja tunnistaja jutus olevad vead paljastatakse. Sellist sündmuste ahelat võib pidada selle sarja puhul ikooniliseks. Kui see aga ei õnnestu ja mängija näitas ette vale tõendi, saab mängija karistada. Kui on juba mitu korda valesid tõendeid ette näidatud, siis kohtunik kuulutab kliendi süüdi ja mäng on läbi. Mitmed "Ace Attorney" mängud tutvustavad uusi lisandeid veel juba olemasolevale mänguviisile, näiteks mängus "Phoenix Wright: Ace Attorney – Justice For All" mängus tulevad juurde "psüühika lukud" (ingl. k psyche-locks), mida on näha juurdlustel, kui üks tunnistajatest hoiab mingisugust saladust. Neid lukke saab murda, kui näidata ette mitmesuguseid tõendeid. Mängus "Apollo Justice: Ace Attorney" mängus tuleb juurde "tajumissüsteem" (ingl. k perceive system), kus mängija otsib pealtnägija närvilisi harjumusi. Selliseid näiteid mänguviisi lisanditest on veel palju, peaaegu iga uus mäng sarjas tutvustab mingi uue mängumehaanika. Mängusarja algatas Shu Takumi, kes kirjutas ja juhtis esimest kolme mängu sarjas. Esimese mängu kallal sarjas töötas seitse inimest ja see saadi kümne kuuga valmis. Mängud said alguse 2000. aastal, kui Shu Takumile anti kuus kuud, et teha ükskõik millist mängu ta soovis. Mäng disain pidi olema lihtne, kuna Takumi tahtis, et ka tema ema saaks seda mängida. Neljanda mängu puhul kirjutas Shu Takumi stsenaariumi valmis ja võttis juhtimise asemel järelevaataja rolli. Pärast seda tuli "Ace Attorney Investigations: Miles Edgeworth", mille tegemist juhatas Takeshi Yamazaki ja produtseeris Motohide Eshiro. Hiljem Yamazaki ja Eshiro juhtisid ja produtseerisid mänge "Phoenix Wright: Ace Attorney – Dual Destines" ja "Phoenix Wright: Ace Attorney – Spirit of Justice", viimase puhul võeti appi Takuro Fuse kunsti ja mängiviisi jaoks. Sarja algne looja Shu Takumi ütles, et tal on segased tunded selle suhtes, et Capcomi koosseis omaette "Ace Attorney" mänge juurde arendab. Vahepeal aga naasis Takumi ja kirjutas loo "Professor Layton vs. Phoenix Wright: Ace Attorney" mängule ning hiljem kirjutas ja veel ka juhtis sarja "The Great Ace Attorney" mänge. "Capcom Game Series Sales". Capcom.co.jp. 6.30.2021. Vaadatud 7.10.2021. {{netiviide}}: kontrolli kuupäeva väärtust: |aeg= (juhend) "Ace Attorney". Wikipedia. 21.10.2021. Vaadatud 7.10.2021. Cole, MIchael (20.10.2005). "Phoenix Wright: Ace Attorney". NintendoWorldReport. Vaadatud 08.11.2021. Thomas, Aaron (16.01.2007). "Phoenix Wright: Ace Attorney Justice for All Review". Gamespot. Vaadatud 08.11.2021. Clark, Mitchell (19.01.2021). "We don't object to this Reddit bot that turns arguments into Ace Attorney videos". The Verge. Vaadatud 08.11.2021. Walker, John (08.10.2006). "Phoenix Wright Ace Attorney: Justice For All". Eurogamer. Vaadatud 08.11.2021. Thomas, Aaron (22.01.2008). "Apollo Justice Hands-On". Gamestop. Vaadatud 08.11.2021. Mackey, Bob (9.12.2014). "Phoenix Wright: Ace Attorney Trilogy 3DS Review: Trials of the Century". USG. Originaali arhiivikoopia seisuga 8.11.2021. Vaadatud 08.11.2021. "Phoenix Wright: Ace Attorney". Wikipedia. 21.10.2021. Vaadatud 08.11.2021. Hsu, Janet (31.10.2014). "Ace Attorney Trilogy – Surprising Tidbits You Never Knew!". Capcom US. Vaadatud 08.11.2021. Musgrave, Shaun (15.08.2014). "'Phoenix Wright: Ace Attorney – Dual Destinies' Review – No Objections To This Port's Quality". Toucharcade. Vaadatud 08.11.2021. Sheffield, Brandon (05.11.2007). "Q&A: Capcom's Minae Matsukawa On Producing Phoenix Wright In A Man's World". Game Developer. Vaadatud 08.11.2021. Greenhough, C. (29.04.2009). "Gyakuten Kenji devs vaguely discuss their game". Engadget. Vaadatud 08.11.2021. Romano, Sal (01.09.2015). "Ace Attorney 6 announced for 3DS". Gematsu. Originaali arhiivikoopia seisuga 4. märts 2016. Vaadatud 08.11.2021. Castle, Matthew (24.10.2013). "Interview: Shu Takumi on the making of Phoenix Wright, Ghost Trick and more". Official Nintendo Magazine. Originaali arhiivikoopia seisuga 8. oktoober 2014. Vaadatud 08.11.2021.